2019. aasta Vormel 1 hooaeg

Meeskondlikud muudatused

Red Bull Racing on lõpetanud 12-aastase lepingu Renault' mootoritootjaga ning kasutab nüüdsest Honda mootoreid. Lisaks muutis Sauber nime: Alfa Romeo Racing. Vormel 2 ja Vormel 3 puhul ei muudetud Sauberi meeskonna nime ehk nendel spordialadel jääb Sauber püsima.

Sõitjate muudatused

2019. aastal on toimunud sõitjate puhul mitmed muudatused. Daniel Ricciardo lahkus Red Bull Racing tiimist ning sõidab nüüdsest Renault' all, vahetades välja Carlos Sainz juuniori. Ricciardo asemel sõidab Red Bullis Pierre Gasly.
Toro Rossos sõidavad Daniil Kvjat ja Vormel 2-st tulnud Alexander Albon, kes vahetas välja Brendon Hartley.
Sauberist (nüüdsest Alfa Romeo Racingust) lahkus Charles Leclerc, kes astus Ferrarisse, vahetades välja Kimi Räikönneni. Samal ajal Kimi Räikkönen võttis Leclerci koha Sauberi ehk Alfa Romeo Racing meeskonnas.
Williamsisse astus Vormel 2 meister George Russell, vahetades välja Sergei Sirotkini. Sirotkin naasis oma eelmisse meeskonda, Renault'sse, kus on varusõitja. Lisaks astus Williamsisse endine Vormel 1 sõitja Robert Kubica. Kubica sõidab esimest korda pärast 8 aastat Vormel 1-s. 2011. aastal tegi Kubica oma vormeliga avarii, milles oleks ise peaaegu elu kaotanud.
Esteban Ocon lahkus Force India meeskonnast ning astus Mercedesesse varusõitjana, Oconi asemel astus Force Indiasse Lance Stroll.

Hooajasisesed muudatused

Pierre Gasly naaseb alates Belgia Grand Prix'st Toro Rossosse, tema koha Red Bullis võtab üle Alexander Albon.

Tehnilised muudatused

2019. aasta tõi vormelitele järjekordselt muudatusi, et teha neid kiiremaks, efektiivsemaks ning möödasõite kergemaks. Esitiiba on muudetud, et suurendada auto aerodünaamilisust ning muuta DRS (Drag Reduction System) võimsamaks. Sellest aastast alates on lubatud autodele tankida 110 kg kütust varasema 105 kg asemel, mis tähendab, et autod saavad mootoritest rohkem jõudu, kuna ei ole vaja niivõrd kütusesäästlikult sõita. Sõitjate kaal ei ole enam oluline autode kaalumisel, kuna väga paljud sõitjad on pidanud kaalust alla võtma, mis ei ole hea nende tervisele. Selle asemel pannakse autodele peale raskused, mis annab autole nõutava raskuse.
Lisaks antakse sellel aastal ka üks punkt sõitjale, kes sõitis kõige kiirema ringi, ehk sõitjad saavad üritada veel ühe punkti kogumist igalt sõidult.

Ohutusreeglid

Sõitmist on muudetud turvalisemaks. 2019. aastal tutvustati biokindaid, mis annavad raja ääres olevale meedikute tiimile reaalajas uuendusi sõitjate tervislike näitajate kohta, näiteks vererõhk, hapnikusisaldus jne. Tänu sellele on meedikutel võimalik avarii puhul kohe tuvastada sõitja tervislik seisund. Lisaks kasutavad sõitjad ka uusi kiivreid, mis on tugevamad ning vähendavad tõenäosust, et avarii puhul praht ja rusud kiivri alla satuvad.

Rehvid

Rehvitootja Pirelli on selle aasta hooajaks muutnud rehvide nimetusi, mille tulemusel näiteks ultrapehme (ultrasoft) ja ülipehme (hypersoft) jäävad kasutamata ning igal sõidul on tiimidel kasutada kolme sorti rehvid – pehmed, keskmised, kõvad. Siiski pakub Pirelli viit sorti rehve ning otsustab ise, mis sõitudel millist kolme kasutatakse. Värvide osas jääb alles ainult valge ehk kõva, kollane ehk keskmine ja punane ehk pehme.